CELEX: 32018R0046
Language: da
Date: 2017-10-20 00:00:00
Title: Kommissionens delegerede forordning (EU) 2018/46 af 20. oktober 2017 om fastsættelse af en udsmidsplan for fiskeriet efter visse demersale arter og dybhavsarter i de nordvestlige farvande for 2018

12.1.2018   
               
               
                  DA
               
               
                  Den Europæiske Unions Tidende
               
               
                  L 7/13
               
            KOMMISSIONENS DELEGEREDE FORORDNING (EU) 2018/46
      af 20. oktober 2017
      om fastsættelse af en udsmidsplan for fiskeriet efter visse demersale arter og dybhavsarter i de nordvestlige farvande for 2018
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
      ud fra følgende betragtninger:
      
                  (1)
               
               
                  Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
               
            
                  (2)
               
               
                  For at gennemføre landingsforpligtelsen tillægges Kommissionen ved artikel 15, stk. 6, i forordning (EU) nr. 1380/2013 beføjelse til ved delegerede retsakter at vedtage udsmidsplaner for en periode på højst tre år på grundlag af fælles henstillinger, som medlemsstaterne udarbejder i samråd med de relevante rådgivende råd.
               
            
                  (3)
               
               
                  Der er ved Kommissionens delegerede forordning (EU) 2016/2375 (2) fastsat en udsmidsplan for fiskeriet efter visse demersale arter i de nordvestlige farvande for perioden 2016-2018 på grundlag af en fælles henstilling, som blev indgivet af Belgien, Irland, Spanien, Frankrig, Nederlandene og Det Forenede Kongerige i 2016.
               
            
                  (4)
               
               
                  Belgien, Irland, Spanien, Frankrig, Nederlandene og Det Forenede Kongerige har en direkte interesse i spørgsmål vedrørende fiskeriforvaltning i de nordvestlige farvande. Den 31. maj 2017 forelagde disse medlemsstater efter høring af Det Rådgivende Råd for De Nordvestlige Farvande en ny fælles henstilling for Kommissionen vedrørende en udsmidsplan for fiskeriet efter visse demersale arter og dybhavsarter i de nordvestlige farvande for 2018. Videnskabelige bidrag blev indhentet fra relevante videnskabelige organer og gennemgået af Den Videnskabelige, Tekniske og Økonomiske Komité for Fiskeri (STECF) (3). Foranstaltningerne, der foreslås i den nye fælles henstilling, er i overensstemmelse med artikel 18, stk. 3, i forordning (EU) nr. 1380/2013 og kan derfor indgå i nærværende forordning.
               
            
                  (5)
               
               
                  I henhold til artikel 15, stk. 1, litra c) i forordning (EU) nr. 1380/2013 gælder landingsforpligtelsen i de nordvestlige farvande senest fra den 1. januar 2016 for arter, der karakteriserer de former for fiskeri, som er omfattet af fangstbegrænsninger. I den nye fælles henstilling fastsættes det, hvilke fiskerflåder der er omfattet af landingsforpligtelsen i det blandede fiskeri efter torsk, kuller, hvilling og sej, i fiskeriet efter jomfruhummer, i det blandede fiskeri efter almindelig tunge og rødspætte og i fiskeriet efter kulmule, glashvarre og lubbe.
               
            
                  (6)
               
               
                  I overensstemmelse med den nye fælles henstilling bør udsmidsplanen for 2018 ud over de former for fiskeri, der er fastsat i delegeret forordning (EU) 2016/2375 (dvs. det meget blandede fiskeri efter torsk, kuller, hvilling og sej, fiskeriet efter jomfruhummer, det blandede fiskeri efter almindelig tunge og rødspætte og fiskeriet efter kulmule, glashvarre og lubbe) omfatte fiskeriet efter sej i ICES-underområde VI, ICES-afsnit VIb samt ICES-underområde VII. I visse former for fiskeri bør bifangstarter også være omfattet af udsmidsplanen.
               
            
                  (7)
               
               
                  Endvidere foreslås det i den nye fælles henstilling, at landingsforpligtelsen finder anvendelse fra 2018 på fiskeriet efter dybhavsarter med trawl og vod med henblik på fangst af sort sabelfisk, byrkelange og langhalearter i ICES-underområde VI og ICES-afsnit Vb.
               
            
                  (8)
               
               
                  I den nye fælles henstilling foreslås for 2018 en undtagelse fra landingsforpligtelsen, som omhandlet i artikel 15, stk. 4, litra b), i forordning (EU) nr. 1380/2013 for jomfruhummer, der er taget med tejner, fælder eller kurve i ICES-underområde VI og VII, under hensyntagen til specifikationerne for redskaberne, for fiskerimetoderne og for økosystemet. STECF konkluderede, at undtagelsen er begrundet. Undtagelsen bør derfor indgå i udsmidsplanen for 2018.
               
            
                  (9)
               
               
                  I den nye fælles henstilling foreslås for 2018 en undtagelse fra landingsforpligtelsen, som omhandlet i artikel 15, stk. 4, litra b), i forordning (EU) nr. 1380/2013 for almindelig tunge under den bevarelsesmæssige mindstereferencestørrelse, der er taget med skovltrawl med en maskestørrelse på 80-99 mm i ICES-afsnit VIIId inden for 6 sømil fra kysten og uden for fastlagte yngleområder. STECF har bemærket, at de yngleområder, der nævnes i forordningen, bør fastlægges. Derfor bør denne undtagelse indgå i udsmidsplanen for 2018, forudsat at de berørte medlemsstater foretager yderligere undersøgelser og forelægger oplysninger om yngleområdernes geografiske beliggenhed.
               
            
                  (10)
               
               
                  I den nye fælles henstilling foreslås desuden syv de minimis-undtagelser fra landingsforpligtelsen for visse former for fiskeri og op til visse niveauer for 2018. STECF har gennemgået den dokumentation, der blev modtaget fra medlemsstaterne, og konkluderet, at den fælles henstilling indeholdt velbegrundede argumenter for, at yderligere forbedringer i selektiviteten er vanskelige at opnå, og/eller at der er uforholdsmæssigt store omkostninger ved håndtering af uønskede fangster, hvilket i nogle tilfælde er underbygget med en kvalitativ vurdering af omkostningerne. På baggrund af ovenstående og i mangel af videnskabelige oplysninger, der viser det modsatte, bør disse minimis-undtagelser indgå i udsmidsplanen for 2018 i overensstemmelse med de procentsatser, der er foreslået i den fælles henstilling, og på niveauer, der ikke overstiger dem, der er tilladt i henhold til artikel 15, stk. 1, i forordning (EU) nr. 1380/2013.
               
            
                  (11)
               
               
                  Den foreslåede de minimis-undtagelse for hvilling på op til højst 6 % af de samlede årlige fangster af denne art taget af fartøjer, der anvender bundtrawl og vod med en maskestørrelse på under 100 mm samt flydetrawl til fiskeri efter hvilling i ICES-afsnit VIId og VIIe, er begrundet i, at det er meget vanskeligt at opnå øget selektivitet.
               
            
                  (12)
               
               
                  Den foreslåede de minimis-undtagelse for hvilling på op til højst 6 % af de samlede årlige fangster af denne art taget af fartøjer, der anvender bundtrawl og vod med en maskestørrelse på mindst 100 mm til fiskeri efter hvilling i ICES-afsnit VIIb-VIIj, er begrundet i, at det er meget vanskeligt at opnå øget selektivitet.
               
            
                  (13)
               
               
                  Den foreslåede de minimis-undtagelse for hvilling på op til højst 6 % i 2018 af de samlede årlige fangster af denne art taget af fartøjer, der anvender bundtrawl og vod med en maskestørrelse på under 100 mm til fiskeri efter hvilling i ICES-underområde VII (bortset fra VIIa, VIId og VIIe), er begrundet i, at det er meget vanskeligt at opnå øget selektivitet.
               
            
                  (14)
               
               
                  Hvad angår de tre de minimis-undtagelser, der foreslås for hvilling, pålægger delegeret forordning (EU) 2016/2375 de berørte medlemsstater at forelægge Kommissionen yderligere videnskabelige oplysninger som begrundelse for undtagelserne. STECF bemærkede, at de supplerende oplysninger, der er forelagt, bidrager til at løse nogle af de udestående spørgsmål, som STECF har konstateret, omend der fortsat mangler fuldstændig dokumentation. STECF fremhævede, at der er behov for en mere sammenhængende tilgang til forvaltningen af denne bestand. På baggrund af de videnskabelige beviser, som STECF har vurderet, og i betragtning af den forbedrede dokumentation for undtagelsen, bør denne undtagelse indgå i udsmidsplanen for 2018.
               
            
                  (15)
               
               
                  Den foreslåede de minimis-undtagelse for jomfruhummer på op til højst 6 % af de samlede årlige fangster af denne art taget af fartøjer, der fisker efter jomfruhummer i ICES-underområde VII, er begrundet i, at det er meget vanskeligt at opnå øget selektivitet. STECF konkluderede, at undtagelsen er berettiget. Undtagelsen bør derfor indgå i udsmidsplanen for 2018.
               
            
                  (16)
               
               
                  Den foreslåede de minimis-undtagelse for jomfruhummer på op til højst 2 % af de samlede årlige fangster af denne art taget af fartøjer, der fisker efter jomfruhummer i ICES-underområde VI, er begrundet i, at det er meget vanskeligt at opnå øget selektivitet, og at der foreligger kvantificerede oplysninger, som begrunder, at der er uforholdsmæssigt store omkostninger ved håndtering af uønskede fangster. STECF konkluderede, at undtagelsen er berettiget. Undtagelsen bør derfor indgå i udsmidsplanen for 2018.
               
            
                  (17)
               
               
                  Den foreslåede de minimis-undtagelse for almindelig tunge på op til højst 3 % af de samlede årlige fangster af denne art taget af fartøjer, der anvender bomtrawl (TBB) med en maskestørrelse 80-199 mm i ICES-afsnit VIId, VIIe, VIIf, VIIg og VIIh, er begrundet i, at det er meget vanskeligt at opnå øget selektivitet. STECF bemærkede, at formålet med undtagelsen er at kompensere for anvendelsen af mere selektive redskaber samt at dække resterende udsmid. Undtagelsen bør derfor indgå i udsmidsplanen for 2018.
               
            
                  (18)
               
               
                  Den foreslåede de minimis-undtagelse for almindelig tunge på op til højst 3 % af de samlede årlige fangster af denne art taget af fartøjer, der anvender toggegarn og garn til fiskeri efter almindelig tunge i ICES-afsnit VIId, VIIe, VIIf og VIIg, er begrundet i, at det er meget vanskeligt at opnå øget selektivitet. STECF konkluderede, at undtagelsen er berettiget. Undtagelsen bør derfor indgå i udsmidsplanen for 2018.
               
            
                  (19)
               
               
                  Visse af bestemmelserne i delegeret forordning (EU) 2016/2375 finder kun anvendelse i 2017. Nævnte forordning bør derfor ophæves og erstattes af en ny forordning med virkning fra den 1. januar 2018.
               
            
                  (20)
               
               
                  Idet foranstaltningerne i denne forordning indvirker direkte på de økonomiske aktiviteter og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen. Den bør anvendes fra den 1. januar 2018 —
               
            VEDTAGET DENNE FORORDNING:
      Artikel 1
      Gennemførelse af landingsforpligtelsen
      Den i artikel 15, stk. 1, i forordning (EU) nr. 1380/2013 omhandlede landingsforpligtelse finder anvendelse på fiskeriet efter demersale arter og dybhavsarter i ICES-område V (bortset fra afsnit Va og kun i EU-farvandene i afsnit Vb), VI og VII i overensstemmelse med nærværende forordning.
      Artikel 2
      Definitioner
      »Flamsk panel« (»Flemish panel«): den sidste koniske netsektion på et bomtrawl, hvoraf den forreste del er direkte fastgjort til fangstposen. De øvre og nedre sektioner af panelet skal have en maskestørrelse på mindst 120 mm målt mellem knuderne, og panelets udstrakte længde skal være på mindst 3 m.
      Artikel 3
      Arter, der er omfattet af landingsforpligtelsen
      Landingsforpligtelsen finder anvendelse på alle de former for fiskeri, der er opført i bilaget, jf. dog de i artikel 4 og 5 omhandlede undtagelser.
      Artikel 4
      Undtagelse begrundet i høj overlevelsesrate
      1.   Undtagelsen begrundet i høj overlevelsesrate i artikel 15, stk. 4, litra b), i forordning (EU) nr. 1380/2013 finder anvendelse på:
      
                  a)
               
               
                  jomfruhummer (Nephrops norvegicus) fanget med tejner, fælder eller kurve (redskabskode (4) FPO og FIX) i ICES-underområde VI og VII
               
            
                  b)
               
               
                  almindelig tunge (Solea solea) under den bevarelsesmæssige mindstereferencestørrelse, der er fanget med skovltrawl (redskabskode OTT, OTB, TBS, TBN, TB, PTB, OT, PT og TX) med en maskestørrelse på 80-99 mm i fangstposen i ICES-afsnit VIId inden for 6 sømil fra kysten og uden for fastlagte yngleområder, i fiskeri, der opfylder følgende krav: fiskeriet udøves fra fartøjer med en længde på højst 10 meter og en maskineffekt på højst 221 kW på vanddybder på højst 30 meter, idet hvert træk højst må vare i 1 time og 30 minutter. Sådanne fangster af almindelig tunge genudsættes straks.
               
            2.   Inden den 1. maj 2018 fremsender medlemsstater, der har en direkte forvaltningsmæssig interesse i de nordvestlige farvande, Kommissionen eventuelle yderligere videnskabelige oplysninger, som underbygger den i stk. 1, litra b), fastsatte undtagelse. Den Videnskabelige, Tekniske og Økonomiske Komité for Fiskeri (STECF) vurderer oplysningerne inden den 1. september 2018.
      Artikel 5
      De minimis-undtagelser
      Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud:
      
                  a)
               
               
                  for hvilling (Merlangius merlangus) op til højst 6 % af de samlede årlige fangster af denne art taget af fartøjer, der er forpligtet til at lande hvilling, og som anvender bundtrawl og vod med en maskestørrelse på under 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT og TX) og pelagiske trawl (OTM, PTM) til fiskeri efter hvilling i ICES-afsnit VIId og VIIe
               
            
                  b)
               
               
                  for hvilling (Merlangius merlangus) op til højst 6 % af de samlede årlige fangster af denne art taget af fartøjer, der er forpligtet til at lande hvilling, og som anvender bundtrawl og vod med en maskestørrelse på mindst 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT og TX) og pelagiske trawl (OTM, PTM) til fiskeri efter hvilling i ICES-afsnit VIIb–VIIj
               
            
                  c)
               
               
                  for hvilling (Merlangius merlangus) op til højst 6 % af de samlede årlige fangster af denne art taget af fartøjer, der er forpligtet til at lande hvilling, og som anvender bundtrawl og vod med en maskestørrelse på under 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT og TX) og pelagiske trawl (OTM, PTM) til fiskeri efter hvilling i ICES-underområde VII, med undtagelse af afsnit VIIa, VIId og VIIe
               
            
                  d)
               
               
                  for jomfruhummer (Nephrops norvegicus) op til højst 6 % af de samlede årlige fangster af denne art taget af fartøjer, der er forpligtet til at lande jomfruhummer, og som fisker efter jomfruhummer i ICES-underområde VII
               
            
                  e)
               
               
                  for jomfruhummer (Nephrops norvegicus) op til højst 2 % af de samlede årlige fangster af denne art taget af fartøjer, der er forpligtet til at lande jomfruhummer, og som fisker efter jomfruhummer i ICES-underområde VI
               
            
                  f)
               
               
                  for almindelig tunge (Solea solea) op til højst 3 % af de samlede årlige fangster af denne art taget af fartøjer, der er forpligtet til at lande almindelig tunge, og som anvender toggegarn og garn til fiskeri efter almindelig tunge i ICES-afsnit VIId, VIIe, VIIf og VIIg
               
            
                  g)
               
               
                  for almindelig tunge (Solea solea) op til højst 3 % af de samlede årlige fangster af denne art taget af fartøjer, der er forpligtet til at lande almindelig tunge, og som anvender bomtrawl (TBB) med en maskestørrelse på 80-199 mm til fiskeri efter almindelig tunge i ICES-afsnit VIId, VIIe, VIIf, VIIg og VIIh.
               
            Artikel 6
      Fartøjer, der er omfattet af landingsforpligtelsen
      1.   Medlemsstaterne fastsætter i overensstemmelse med kriterierne i bilaget, hvilke fartøjer der er omfattet af landingsforpligtelsen i hvert enkelt fiskeri.
      Fartøjer, der var omfattet af landingsforpligtelsen i bestemte former for fiskeri i 2017, er forstsat omfattet af landingsforpligtelsen i de pågældende former for fiskeri.
      2.   Inden den 31. december 2017 forelægger de berørte medlemsstater Kommissionen og de øvrige medlemsstater via det sikre EU-websted for fiskerikontrol den liste over fartøjer, der er opstillet i henhold til stk. 1 for hvert af de former for fiskeri, som er opført i bilaget. Medlemsstaterne sørger for, at disse lister til enhver tid er ajourført.
      Artikel 7
      Ophævelse
      Delegeret forordning (EU) 2016/2375 ophæves.
      Artikel 8
      Ikrafttræden
      Denne forordning træder i kraft dagen efter offentliggørelsen i Den Europæiske Unions Tidende.
      Den anvendes fra den 1. januar 2018 til den 31. december 2018.
      Artikel 6 anvendes dog fra datoen for nærværende forordnings ikrafttræden.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 20. oktober 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 352 af 12.10.2016, s. 39.
      
         (2)  Ved Kommissionens delegerede forordning (EU) 2015/2438 af 12. oktober 2015 fastsættes en udsmidsplan for fiskeriet efter visse demersale arter i de nordvestlige farvande (EUT L 336 af 23.12.2015, s. 29); forordningen blev ophævet og erstattet af Kommissionens delegerede forordning (EU) 2016/2375 af 12. oktober 2016 om fastsættelse af en udsmidsplan for visse fiskerier efter demersale arter i de nordvestlige farvande for perioden 2016-2018 (EUT L 352 af 23.12.2016, s. 39).
      
         (3)  2017-07_STECF PLEN 17-02_JRCxxx.pdf.
      
         (4)  Redskabskoderne, der anvendes i denne forordning, er defineret af De Forenede Nationers Levnedsmiddel- og Landbrugsorganisation.
      
         BILAG
         
            Fiskeri omfattet af landingsforpligtelsen
         
         
                     a)
                  
                  
                     Fiskeri i EU-farvande og internationale farvande i ICES-underområde VI og ICES-afsnit Vb
                     
                                 Fiskeri
                              
                              
                                 Redskabskode
                              
                              
                                 Beskrivelse af fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 Alle
                              
                              
                                 Alle fangster af kuller samt bifangster af tunge, rødspætte og glashvarre, hvor de samlede landinger af alle arter pr. fartøj i 2015 og 2016 (*1) bestod af mere end 5 % af følgende torskefisk: torsk, kuller, hvilling og sej tilsammen
                              
                           
                                 Jomfruhummer (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Trawl, snurrevod/vod, tejner, fælder og kurve
                              
                              
                                 Alle
                              
                              
                                 Alle fangster af jomfruhummer samt bifangster af kuller, tunge, rødspætte og glashvarre, hvor de samlede landinger af alle arter pr. fartøj i 2015 og 2016 (*1) bestod af mere end 5 % jomfruhummer
                              
                           
                                 Sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl
                              
                              
                                 ≥ 100 mm
                              
                              
                                 Alle fangster af sej, hvor de samlede landinger af alle arter pr. fartøj i 2015 og 2016 (*1) bestod af mere end 50 % sej
                              
                           
                                 Sort sabelfisk (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 ≥ 100 mm
                              
                              
                                 Alle fangster af sort sabelfisk, hvor de samlede landinger af alle arter pr. fartøj i 2015 og 2016 (*1) bestod af mere end 20 % sort sabelfisk
                              
                           
                                 Byrkelange (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 ≥ 100 mm
                              
                              
                                 Alle fangster af byrkelange, hvor de samlede landinger af alle arter pr. fartøj i 2015 og 2016 (*1) bestod af mere end 20 % byrkelange
                              
                           
                                 Langhalearter (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 ≥ 100 mm
                              
                              
                                 Alle fangster af langhalearter, hvor de samlede landinger af alle arter pr. fartøj i 2015 og 2016 (*1) bestod af mere end 20 % langhalearter
                              
                           
               
                     b)
                  
                  
                     Fiskeri i ICES-underområde VI og VII og EU-farvande og internationale farvande i ICES-afsnit Vb
                     
                                 Fiskeri
                              
                              
                                 Redskabskode
                              
                              
                                 Beskrivelse af fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Kulmule
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 Alle
                              
                              
                                 Alle fangster af kulmule, hvor de samlede landinger af alle arter pr. fartøj i 2015 og 2016 (*2) bestod af mere end 10 % kulmule
                              
                           
                                 Kulmule
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Alle garn
                              
                              
                                 Alle
                              
                              
                                 Alle fangster af kulmule
                              
                           
                                 Kulmule
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Alle langliner
                              
                              
                                 Alle
                              
                              
                                 Alle fangster af kulmule
                              
                           
               
                     c)
                  
                  
                     Fiskeri i ICES-underområde VII
                     
                                 Fiskeri
                              
                              
                                 Redskabskode
                              
                              
                                 Beskrivelse af fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Jomfruhummer (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Trawl, snurrevod/vod, tejner, fælder og kurve
                              
                              
                                 Alle
                              
                              
                                 Alle fangster af jomfruhummer, hvor de samlede landinger af alle arter pr. fartøj i 2015 og 2016 (*3) bestod af mere end 10 % jomfruhummer
                              
                           
                                 Sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl
                              
                              
                                 ≥ 100 mm
                              
                              
                                 Alle fangster af sej, hvor de samlede landinger af alle arter pr. fartøj i 2015 og 2016 (*3) bestod af mere end 50 % sej
                              
                           
               
                     d)
                  
                  
                     Fiskeri i ICES-afsnit VIIa
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 Alle
                              
                              
                                 Alle fangster af kuller, hvor de samlede landinger af alle arter pr. fartøj i 2015 og 2016 (*4) bestod af mere end 10 % af følgende torskefisk: torsk, kuller, hvilling og sej tilsammen
                              
                           
               
                     e)
                  
                  
                     Fiskeri i ICES-afsnit VIId
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Almindelig tunge (Solea solea)
                              
                              
                                 TBB
                              
                              
                                 Alle bomtrawl
                              
                              
                                 Alle
                              
                              
                                 Alle fangster af almindelig tunge
                              
                           
                                 Almindelig tunge (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Trawl
                              
                              
                                 < 100 mm
                              
                              
                                 Alle fangster af almindelig tunge
                              
                           
                                 Almindelig tunge (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Alle toggegarn og garn
                              
                              
                                 Alle
                              
                              
                                 Alle fangster af almindelig tunge
                              
                           
                                 Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 Alle
                              
                              
                                 Alle fangster af hvilling, hvor de samlede landinger af alle arter pr. fartøj i 2015 og 2016 (*5) bestod af mere end 10 % af følgende torskefisk: torsk, kuller, hvilling og sej tilsammen
                              
                           
               
                     f)
                  
                  
                     Fiskeri i ICES-afsnit VIIe
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Almindelig tunge (Solea solea)
                              
                              
                                 TBB
                              
                              
                                 Alle bomtrawl
                              
                              
                                 Alle
                              
                              
                                 Alle fangster af almindelig tunge
                              
                           
                                 Almindelig tunge (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Alle toggegarn og garn
                              
                              
                                 Alle
                              
                              
                                 Alle fangster af almindelig tunge
                              
                           
               
                     g)
                  
                  
                     Fiskeri i ICES-afsnit VIId og VIIe
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Lubbe (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Alle toggegarn og garn
                              
                              
                                 Alle
                              
                              
                                 Alle fangster af lubbe
                              
                           
               
                     h)
                  
                  
                     Fiskeri i ICES-afsnit VIIb, VIIc og VIIf-VIIk
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Almindelig tunge (Solea solea)
                              
                              
                                 TBB
                              
                              
                                 Alle bomtrawl
                              
                              
                                 Alle
                              
                              
                                 Alle fangster af almindelig tunge
                              
                           
                                 Almindelig tunge (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Alle toggegarn og garn
                              
                              
                                 Alle
                              
                              
                                 Alle fangster af almindelig tunge
                              
                           
               
                     i)
                  
                  
                     Fiskeri i ICES-afsnit VIIb, VIIc, VIIe og VIIf-VIIk
                     
                                 Fiskeri
                              
                              
                                 Redskabskode
                              
                              
                                 Fangstredskaber
                              
                              
                                 Maskestørrelse
                              
                              
                                 Arter, der skal landes
                              
                           
                                 Torsk (Gadus morhua), kuller (Melanogrammus aeglefinus), hvilling (Merlangius merlangus) og sej (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Trawl og snurrevod/vod
                              
                              
                                 Alle
                              
                              
                                 Alle fangster af hvilling, hvor de samlede landinger af alle arter pr. fartøj i 2015 og 2016 (*6) bestod af mere end 10 % af følgende torskefisk: torsk, kuller, hvilling og sej tilsammen
                              
                           
               
            (*1)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.
         
            (*2)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.
         
            (*3)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.
         
            (*4)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.
         
            (*5)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.
         
            (*6)  Fartøjer, der er anført som omfattet af landingsforpligtelsen i dette fiskeri i henhold til Kommissionens delegerede forordning (EU) 2016/2375, forbliver på den liste, der er omhandlet i artikel 4 i nærværende forordning, til trods for ændringen i referenceperioden, og er fortsat omfattet af landingsforpligtelsen i dette fiskeri.